Bilanțul vaccinării: Peste 105.000 de români au fost imunizați în ultimele 24 de ore.
Peste 105.000 de români au fost vaccinați în ultimele 24 de ore. Au fost raportate 103 reacții adverse. De la începutul campaniei de vaccinare au fost imunizate 3.711.304 de persoane.
Comitetul Național de Coordonare a Activităților privind Vaccinarea împotriva COVID-19 (CNCAV) a anunțat marți că în ultimele 24 de ore au fost vaccinate în România peste 105.000 de persoane și au fost raportate 103 reacții adverse.Potrivit CNCAV, au fost vaccinate în ultimele 24 de ore 105.844 de persoane, dintre care 38.950 cu prima doză și 66.894 cu a doua doză. 87.497 de persoane au primit vaccin Pfizer, 7.221 Moderna, 7.745 AstraZeneca și 3.381 vaccin Johnson&Johnson.De la începutul campaniei de vaccinare au fost imunizate 3.711.304 de persoane, dintre care 2.489.792 cu ambele doze.În ultimele 24 de ore au fost raportate 103 reacții adverse, 5 de tip local, restul de tip general.14.935 de reacții adverse au fost înregistrate de la începutul campaniei de vaccinare.CNCAV precizează că 135 reacții adverse sunt în curs de investigare.